section_heading: Povijest
paragraph_text: Zbog skupog rata s Francuzima, uvedeni su dodatni porezi koji nisu dobro prihvaćeni među stanovništvom kolonije. Skupština New Yorka je poslala peticiju britanskom parlamentu protiv ovih poreza. Ljutnja kolonijalista počela se manifestirati napadima na poreznike i bojkotom britanske robe, što je prouzokovalo više buna 1766. godine. Dvije godine kasnije opet je pokrenut bojkot britanske robe, koji je ukinut 1770. godine. Godine 1773., događa se poznata Bostonska čajanka, a iduće godine u luci u New Yorku se događa sličan izgred.